ANTIDOPINGOVÁ AGENTÚRA 
  SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 				Žaneta
Priezvisko:			CSÁDEROVÁ			 	Titul: Mgr., PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Španielsko
Mesto:				Madrid 
Termín:			14. - 15. 09. 2017
Prijímajúca organizácia:     	SPORT CONVENTIONS DIVISION
Directorate of Youth and Sport
Council of Europe
Adresa:		Consejo Escolar del Estado 
             Calle San Bernardo  
             numero 49 
             Madrid

Účel cesty:	 DOHOVOR PROTI DOPINGU RADY EURÓPY 
39. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU  DOHOVORU PROTI DOPINGU RADY EURÓPY (ďalej CAHAMA)		
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	14. september 2017 	09.30 - 18.00 hod. 
	15. september 2017  09.30 – 14.00 hod.
39. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU DOHOVORU PROTI DOPINGU RADY EURÓPY(CAHAMA)

Navštívená organizácia:	Council of Europe

Kontaktované osoby:	Zástupcovia WADA, iNADO,  Rady Európy.
	Zástupcovia národných antidopingových organizácií a zástupcovia vládnych inštitúcií zodpovedných za šport.
	
Kontaktné adresy:	Adresár nezverejňujeme. 

4.	PRIEBEH ROKOVANÍ

ZASADNUTIE  CAHAMA

ÚVOD A SÚHRNNÁ AKTUALIZÁCIA 

Otvorenie 39. zasadnutia CAHAMA uskutočnil a rokovanie viedol p. Mr. Rafal PIECHOTA ako 
predseda  CAHAMA. Program 39. zasadnutia CAHAMA bol jednomyseľne schválený.
Bol schválený aj záznam z rokovania 38. zasadnutia CAHAMA.  
Pán Khrychikov Sergey ako predstaviteľ sekretariátu CAHAMA zdôraznil významnosť a dôležitosť uvedených tém, ktoré sa preberali a schvaľovali na tomto zasadnutí. Medzi tieto témy bola zaradená príprava novej Medzinárodnej normy pre dodržiavanie Kódexu signatármi (ISCCS), ktorú pripravila komisia pre preskúmanie zhody a WADA manažment. Uvedená norma (ISCCS) prešla prvým pripomienkovaním a v súčasnosti sú zverejnené pripomienky všetkých signatárov a signatári môžu pripomienkovať druhú verziu normy. Celkovo bolo zaradených 255 pripomienok. Pripomienky boli zaslané hlavne od zástupcov vlád, medzinárodných federácií, národných antidopingových organizácií, národných olympijských výborov a Medzinárodného paralympijského výboru. Od 1.júna – 31. júla 2017 prebiehala diskusia medzi ďalšími dôležitými partnermi WADA ako je Medzinárodný olympijský výbor, Združenie národných antidopingových organizácií (iNADO), Radou Európy a ostatnými významnými športovými združeniami. Druhá fáza pripomienkovania bude prebiehať do 14. októbra 2017. Norma (ISCCS) by mala byť schválená na zasadnutí Výkonného výboru a Nadačnej rady WADA 15. – 16. novembra 2017 a do platnosti by sa mala dostať v prvej polovici roka 2018.
Ďalšou témou bolo predstavenie nového možného riadenia WADA. Zmeny by sa týkali nového zloženia členov Výkonného výboru a Nadačnej rady WADA, modelu novej nezávislej etickej komisie a inklúzie športovcov do WADA.
Za WADA vystúpil so svojou správou p. Frédéric Donzé ako zástupca WADA,  Florence Lefebvre Rangeon (manažér pre vzťahy NADO s vládami) – európska pobočka WADA v Laussanne. Účastníkov oboznámili so stručným obsahom agendy WADA a prípravy zasadnutia  Výkonného výboru WADA (Executive Committee WADA), ktoré sa bude konať 24. septembra 2017 v Paríži .

PRACOVNÝ PROGRAM    CAHAMA 
  
 CAHAMA poverila európskych zástupcov ohľadom mandátu na zasadnutie Výkonného výboru WADA,   ktoré sa bude konať 24. septembra 2017 v Paríži:
Správa generálneho riaditeľa
Pokiaľ ide o bod 3 správy generálneho riaditeľa, CAHAMA poverila európskeho zástupcu vo výkonnom výbore:
•	Vyjadriť znepokojenie nad tým, že medzinárodné federácie nedokázali efektívne vyšetrovať jednotlivé prípady športovcov, na ktoré sa odvoláva McLarenova správa, a vyzvali WADA, aby prijalo opatrenia na správne dokončenie týchto vyšetrovaní. Ak je to potrebné, mala by byť poskytnutá pomoc medzinárodným federáciám, ktoré nemajú potrebnú vyšetrovaciu schopnosť alebo kompetenciu. Závery z McLarenovej správy by sa mali vypracovať s cieľom informovať každú budúcu revíziu Svetového antidopingového kódexu, najmä čo sa týka toho, čo predstavuje porušenie antidopingových pravidiel (ADRV) a ako by sa malo toto porušenie vyšetrovať.
•	Zástupca dostal mandát na podporu zachovania sídla WADA v Montreale a zástupcovia vyzvali WADA, aby začala výhradné rokovania s kanadskými orgánmi o obnovení dohody s centrálou v Montreale s cieľom získať od Kanady revidovaný a zdokonalený návrh. Ďalšie možnosti zmeny sídla možno zohľadniť iba vtedy, ak budú rokovania s kanadskými orgánmi neúspešné.
Financie

•	Pokiaľ ide o Protokol o dobrovoľných príspevkoch , CAHAMA poverila európskeho zástupcu vo výkonnom výbore, aby podporil prijatie protokolu, ale v uvedenej žiadosti žiada o preformulovanie druhého odseku bodu 3 tak, aby znel nasledovne: “Svetová antidopingová agentúra odmieta akýkoľvek dar, ktorý vzniká úplne alebo čiastočne z aktivít, ktoré môžu ohroziť integritu a autonómiu agentúry v jej pôvodnej misii na podporu čistého športovca. Príspevky sa môžu poskytnúť na konkrétne činnosti alebo bez konkrétnych pokynov. "
•	Pokiaľ ide o výber nového člena do  Výboru pre odmeňovanie WADA, CAHAMA poverila európskeho zástupcu vo výkonnom výbore, aby schválil navrhovaný postup menovania nového člena do výboru pre odmeňovanie WADA.
•	Návrh rozpočtu pre roky 2018 – 2021 - uvedený dokument víta ako pevný základ pre ďalšie diskusie o rozpočte. CAHAMA však ľutuje, že neexistuje dostatok času na preskúmanie všetkých návrhov obsiahnutých v dokumente a jeho dôsledkoch na celosvetovej a národnej úrovni. Vzhľadom na zložitosť dokumentu navrhuje odložiť prijatie viacročného rozpočtu do roku 2018 a začať robustný konzultačný proces so všetkými zainteresovanými stranami. Európa sa bude aktívne zapájať do tohto procesu (napr. Organizovaním mimoriadnych stretnutí CAHAMA s príslušnými zástupcami WADA). Takýto viacročný plán by sa mal pre tieto konzultácie zrevidovať, a to najmä prostredníctvom prehodnotenia nákladov na audity zhody a budovanie kapacít. Pokiaľ ide o rozpočet na rok 2018, na novembrovom zasadnutí správnej rady by sa mal navrhnúť rozpočet na jeden rok s niekoľkými scenármi (vrátane rastu 3, 5 a 8%).
•	Dodatočná stratégia financovania - podporiť schválenie plánu na ďalšie preskúmanie príležitostí na získanie dodatočného financovania.
Kódex
•	Vyjadriť podporu vývoju medzinárodnej normy (ISCCS) a zabezpečiť, aby sa Európa zaviazala konštruktívne prispieť k tomuto procesu (už sa uskutočnili dve kolá konzultácií medzi Výborom pre preskúmanie zhody a CAHAMA).
•	Zoznam zakázaných látok 2018 - podporiť schválenie medzinárodnej normy WADA pre Zoznam zakázaných látok pre rok 2018.
•	Výročný výskumný projekt 2017 – podporiť schválenie financovania výskumných projektov pre rok 2017.
•	Podporiť schválenie odporúčaní o financovaní výskumných návrhov, týkajúcich sa používania stimulantov, stimulujúcich markerov erytropoézy (ESA) a hypoxie.

UKONČENIE ZASADNUTIA
DÁTUM NÁSLEDNÝCH ZASADNUTÍ  

Následné expertné zasadnutie T-DO a CAHAMA sa uskutoční :
            - november 2017 – 47. zasadnutie T-DO a 40. Zasadnutie CAHAMA  -  Tallin, Estónsko.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA pre Antidopingovú agentúru SR:

-	  Zapojiť sa do procesu pripomienkovania novej normy (ISCCS) v spolupráci so Sekciou  štátnej starostlivosti o šport (ďalej Sekcia),
-	  informovať Sekciu o výsledkoch dotazníka WADA pre Antidopingovú agentúru SR,
-	  pripraviť nový Zoznam ako podklad pre vyhlášku 2018.

ZOZNAM OBDRŽANEJ DOKUMENTÁCIE

Materiály sú v elektronickej podobe na ADA SR.
Pre ďalšie informácie, prosím, kontaktujte:
Sport Conventions Division
Riaditeľstvo pre ľudské práva a proti diskriminácii
DG II Demokracia
Európska rada
Agora - Office A6.47V
FR - 67075 Strasbourg Cedex
Tel: +33 (0) 3 90 21 46 05
Fax: +33 (0) 3 88 41 24 29
sport@coe.int
www.coe.int / šport	

6.	PRÍNOS 
Aktuálne poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. Predmetné poznatky budú na báze Národného antidopingového programu využité na dodržiavanie antidopingových pravidiel WADA. 
	
7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracoval: 	
Mgr. Žaneta Csáderová, PhD.

Súhlasíme so zverejnením správy na webovej stránke Antidopingovej agentúry SR.

Bratislava, 20.09. 2017

Schválil: